शराफत हुसैन की झूठ बनी मनाेरंजन का सबब
सिटी रिपोर्टर } ललितकला संगम की ओर से प्रेम पुष्प स्मृति नाट्य शृंखला के अंतर्गत बुधवार को हास्य नाटक ‘खुदा खैर करे’ का मंचन किया गया। आत्माराम सावंत लिखित श्रीधर नीलकंठ जोशी द्वारा रूपांतरित इस नाटक का निर्देशन वरिष्ठ रंगकर्मी रामसहाय पारीक ने किया। ‘खुदा खैर करे’ रामसहाय पारीक के प्रिय नाटकों में से एक है। पिछले 20 सालों में वे इसके जयपुर सहित देश के कई शहरों में बीस शो कर चुके हैं। इस नाटक के प्रस्तुतिकरण का अंदाज दर्शकों को हंसाने में पूरी तरह कामयाब रहता है।
नाटक में शराफत हुसैन, जो कि वास्तव में शादीशुदा है, कुंवारा बनकर सनकी नवाब बड़े हुजूर के यहां किराये पर रहता है। कुछ समय बाद उसकी प|ी शमीम वहां पहुंच जाती है। शराफत का यही झूठ हंसी और मनोरंजन का सबब बन जाता है।
नाटक में श्याम व्यास, राजीव अंकित, सुरेन्द्र माथुर, दिलीप सिंह नरूका, यूथिका नागर मनीषा सिद्धू ने अभिनय किया। प्रकाश व्यवस्था सुरेश मोहन, ध्वनि प्रभाव धनेश वर्मा तथा रूप सज्जा रवि बांका की थी।
रवींद्र मंच पर हुआ कॉमेडी प्ले ‘खुदा खैर करे’ का मंचन
hin_Deva hin_Deva hin_Deva hin_Deva hin_Deva